Sîmbătă, 21 aprilie                                  1st set: Yaron Herman Al doilea recital cu care ne regalează Festivalul va aparține pianistului israelian Yaron Herman (1981), un artist ce în adolescență s-a visat star al jocului de basket, doar că o accidentare i-a stopat ascensiunea sportivă și l-a forțat să își descopere talentul de muzician profesionist, să și-l desăvîrșească în State, la Berklee, apoi să se stabilească în Franța și să cîștige numeroase premii naționale și internaționale, să imprime la ACT Music și la Blue Note, dar și să fie ani la rînd președinte al juriului Concursului de Pian din cadrul Festivalului de Jazz de la Montreux.